## Pravilnik o izmjenama i dopunama Pravilnika o obavljanju ribolova pridnenom povlačnom mrežom koćom

### NN 98/1996 (22.11.1996.), Pravilnik o izmjenama i dopunama Pravilnika o obavljanju ribolova pridnenom povlačnom mrežom koćom

# **MINISTARSTVO POLJOPRIVREDE I ŠUMARSTVA**

Na temelju članka 18. stavka 2. članka 20. stavka 2., članka 39. stavka
3. točke 4., članka 40. stavka 1. točka 1., 2., 4. i 5. Zakona o morskom
ribarstvu ("Narodne novine", br. 74/94 i 57/96) ministar poljoprivrede
i šumarstva donosi

## **PRAVILNIK**

### **O IZMJENAMA I DOPUNAMA PRAVILNIKA O OBAVLJANJU RIBOLOVA PRIDNENOM POVLAČNOM MREŽOM KOĆOM**

Članak 1.

U članku 5. stavku 1. Pravilnika o obavljanju ribolova pridnenom povlačnom
mrežom koćom ("Narodne novine", br. 46/96) iza točke 7. dodaju se točke
7a., 7b., i 7c. koje glase:

"7a. u sjevernom dijelu Velebitskog kanala, unutar akvatorija koji je
omeđen spojnicama između točaka A i B te C i D:

točka A - svjetionik Ertak na kopnu

točka B - Rt Bejavec na otoku Krku

točka C - Rt Družinin na otoku Krku

točka D - Rt Tokal na kopnu,

7b. u južnom dijelu Velebitskog kanala, unutar akvatorija koji je omeđen
spojnicama između točaka A i B, Paškim mostom i spojnicom između točaka
C i D:

točka A - sjeverni rt u uvali Prizna na obali kopna

točka B - Zali rt na otoku Pagu

točka C - Rt Korotanja na kopnu

točka D - Rt Baljenica na kopnu

7c. u Novigradskom moru;"

Točka 10. mijenja se i glasi:

"10. unutar akvatorija od tri (3) morske milje oko otoka Blitvenica;"

Članak 2.

U članku 8. iza stavka 2. dodaje se novi stavak 3. koji glasi:

"U smislu ovoga Pravilnika kao ukupna snaga porivnog stroja plovila
smatra se isključivo nominalna snaga stroja prema originalnoj deklaraciji
proizvođača toga stroja."

Članak 3.

U članku 9. stavku 1. točka 1. mijenja se i glasi:

"1. u dijelu Velebitskog kanala, unutar akvatorija koji je omeđen spojnicama
između točaka A i B, te C i D, te E, F i G te H, I, J, i K:

točka A - Rt Tokal na kopnu

točka B - Rt Družinin na otoku Krku

točka C - Rt Škuljica na otoku Krku

točka D - Rt Stražica na otoku Prviću

točka E - Rt Šilo na otoku Prviću

točka F - Rt Sajalo na otoku Goli

točka G - Rt Saramić na otoku Rabu

točka H - Rt Glavnina na otoku Rabu

točka I - Gornji rt na otoku Dolinu

točka J - Zali rt na otoku Pagu

točka K - sjeverni rt uvale Prizna na obali kopna u kojem se ribolov
pridnenom koćom smije obavljati samo tijekom petnaest (15) dana u kalendarskoj
godini i to:

a) utorkom, srijedom i četvrtkom u tjednu u kojem je blagdan Uskrs,

b) 1., 2. i 3. dana mjeseca lipnja, srpnja i kolovoza i

c) 21., 22. i 23. prosinca;"

Iza stavka 1. dodaje se stavak 2. koji glasi:

"Ribolov pridnenom koćom u akvatoriju navedenom u stavku 1. točki 1.
ovoga članka smije se obavljati samo plovilom koje je registrirano u upisniku
brodica i čija ukupna snaga porivnog stroja iznosi do najviše 110 kW."

Članak 4.

U članku 11. stavku 1. iza točke 2. dodaje se točka 2a. koja glasi:

"2a. u dijelu Korčulanskog i Neretvanskog kanala, unutar akvatorija
omeđenog spojnicama između točaka A i B te C i D:"

točka A - Rt Sućuraj na otoku Hvaru,

točka B - Rt Duba na poluotoku Pelješcu,

točka C - Rt Lovišće na poluotoku Pelješcu,

točka D - zapadni rt uvale Smarska na otoku Hvaru, u kojem se ribolov
pridnenom koćom smije obavljati samo srijedom i četvrtkom."

Točka 3. mijenja se tako da glasi:

"3. u dijelu Neretvanskog kanala, unutar akvatorija omeđenog spojnicama
između točaka A i B te C, D i E:

točka A - Rt Višnjica na kopnu

točka B - zapadni rt uvale Prapatna na poluotoku Pelješcu

točka C - Rt Duba na poluotoku Pelješcu

točka D - Rt Sućuraj na otoku Hvaru

točka E - lučko svjetlo Drvenik, u kojem se ribolov pridnenom koćom
smije obavljati samo četvrtkom."

Članak 5.

Iza članka 17. dodaje se novi članak 17a. koji glasi:

"Dok se ne započne s primjenom odredbi članka 12. ovoga Pravilnika veličina
otvora oka mrežnog tega ni na jednom dijelu pridnene koće ne smije biti
manja od 20 milimetara, a na košulji (pokrovu) ne smije biti manja od 40
milimetara."

"Dok se ne započne s primjenom odredbi članka 13., na zapdnoj obali
Istre od morske granice s Republikom Slovenijom do plićine Albanež u kursu
2210 u pravcu vanjske granice teritorijalnog mora Republike Hrvatske, u
razdoblju od 1. ožujka do 30. rujna, radi izlovljavanja muzgavaca dozvoljena
je uporaba pridnene koće kod koje veličina otvora oka mrežnog tega ni na
jednom dijelu ne smije biti manja od 14 milimetara, a na košulji ne smije
biti manja od 28 milimetara."

Veličina otvora oka mrežnog tega iz stavka 1. i 2. ovoga članka mjeri
se u mokrom stanju od uzla do uzla dužinom stranice oka.

Članak 6.

Ovaj Pravilnik stupa na snagu danom objave u "Narodnim novinama".

Klasa: 011-02/96-01/188
Urbroj: 525-01-96-1
Zagreb, 18. studenoga 1996.

Ministar
poljoprivrede i šumarstva
**Matej Janković,** v. r.

Pravilnik, NN 98/1996-1930